Wim Wenders

Wim Wenders (eredeti nevén: Ernst Wilhelm Wenders) (Düsseldorf 1945. augusztus 14. –) német filmrendező, forgatókönyvíró, a nyugatnémet újhullám második generációjának tagja.

Élete 

Fiatalon bejárta az akkori NSZK-t és annak felsőoktatási intézményeit is: orvosi, filozófiai tanulmányokat folytatott 1963 és 1965 között Münchenben, Freiburgban és szülővárosában. 1966-ban Párizsban festészetet tanult. 1967-ben visszatért Düsseldorfba, ahol 1970-ig elvégezte a Televízió és Film Főiskolát, mellette több lapba is írt, így a FilmKritik és a Süddeutsche Zeitung című napilapban is jelentek meg filmes beszámolói, kritikái. 

Saját céget alapított 1975-ben Wim Wenders Filmproduktion, később Road Movie Film néven. Második filmjével, a Magyarországon is bemutatott Skarlát Betűvel akkorát bukott, hogy elhatározta: a jövőben csak olyan filmet hajlandó készíteni, amiben telefonpózna, országút és televízió is látható. 

Nemzetközi áttörést A piszkos ügy című filmjével ért el (1982). 1998-ban megkapta első Oscar-díj jelölését a Buena Vista Social Club könnyűzenei együttesről készített dokumentumfilmjéért.

1988 óta az Európai Filmakadémia főtitkára.

Filmjei

Játékfilmek
 Nyár a városban (Summer in the City) (1970)
 A kapus félelme tizenegyesnél (Die Angst des Tormanns beim Elfmeter) (1971)
 A skarlát betű (Der scharlachrote Buchstabe) (1973)
 Alice a városokban (Alice in den Städten) (1973)
 Téves mozdulat (Falsche Bewegung) (1974)
 Az idő múlása (Im Lauf der Zeit) (1976)
 Az amerikai barát (Der amerikanische Freund) (1977)
 A piszkos ügy (Hammett) (1982)
 A dolgok állása (Der Stand der Dinge) (1982)
 Párizs, Texas (1984)
 Berlin felett az ég (Der Himmel über Berlin) (1987)
 A világ végéig (Bis ans Ende der Welt) (1991)
 Távol és mégis közel (In weiter Ferne, so nah!) (1993)
 Lisszaboni történet (Lisbon Story) (1994)
 Túl a felhőkön (Al di là delle nuvole) (1995) (társrendező)
 A Skladanowsky-fivérek (Die Gebrüder Skladanowsky) (1995)
 Az erőszak vége (The End of Violence) (1997)
 A Millió dolláros hotel (The Million Dollar Hotel) (2000)
 Tíz perc – Trombita (Ten Minutes Older: The Trumpet) (2002) (társrendező)
 A bőség földje (Land of Plenty) (2004)
 Kívül tágasabb (Don't Come Knocking) (2005)
 Chacun son cinéma (2007) (társrendező)
 Halál Palermóban (Palermo Shooting) (2008)
 8 (2008) (társrendező)
 Mundo Invisível (2012) (társrendező)
 Every Thing Will Be Fine (2015)
 Aranjuezi szép napok (2016)
 Submergence (2017)

Dokumentumfilmek
 Villanás a víz felett (Lightning Over Water) (1981)
 A 666-os szoba (Chambre 666) (1982)
 Docu Drama (1984)
 Tokyo-Ga (1985)
 Jegyzetek városokról és ruhákról (Aufzeichnungen zu Kleidern und Städten) (1989)
 Lumière és társai (Lumière et compagnie) (1995) (társrendező)
 Buena Vista Social Club (1999)
 Viel passiert – Der BAP-Film (2002)
 The Soul of a Man (2003)
 Invisibles (2007) (társrendező)
 Pina (2011)
 A föld sója (The Salt of the Earth) (2014)

Magyarul

Írások, beszélgetések; vál., szerk., jegyz. Zalán Vince, ford. Fésős András, Zalán Péter, angol szöv., versford. N. Kiss Zsuzsa; Osiris, Bp., 1999 (Osiris könyvtár. Film)
"Wim Wenders" Muhi Klára - Perlaki Tamás, Filmbarátok kiskönyvtára, Múzsák Közművelődési Kiadó, 1990.

Fontosabb díjai
1976 : 29. Cannes-i Nemzetközi Filmfesztivál – FIPRESCI-díj (Az idő sodrában)
1982 : Velencei Nemzetközi Filmfesztivál – Arany Oroszlán (A dolgok állása)
1984 : 37. Cannes-i Nemzetközi Filmfesztivál – Arany Pálma, FIPRESCI-díj, Ökumenikus zsűri díja (Párizs, Texas)
1985 : BAFTA-díj – legjobb rendező (Párizs, Texas)
1987 : 40. Cannes-i Nemzetközi Filmfesztivál – legjobb rendezés díja (Berlin felett az ég)
1993 : 46. Cannes-i Nemzetközi Filmfesztivál] – zsűri nagydíja (Távol és mégis közel)
2000 : Berlini Nemzetközi Filmfesztivál – Ezüst Medve (A millió dolláros hotel)

Jegyzetek

Források
 Muhi Klára–Perlaki Tamás: Wim Wenders; Múzsák, Bp., 1990 (Filmbarátok kiskönyvtára)

További információk

1945-ben született személyek
Német filmrendezők
Német filmproducerek
Német forgatókönyvírók
Német színészek
Német operatőrök
Német fotográfusok
Német újságírók
BAFTA-díjasok
Élő személyek
Düsseldorfiak